
Parlamentul  României

Camera  Deputaţilor

Comisia pentru industrii si servicii








              Bucureşti, 06.07.2004









                 Nr.23/112/2004

BIROUL PERMANENT

AL

CAMEREI DEPUTAŢILOR



Vă înaintăm, alăturat, Raportul asupra propunerii legislative pentru modificarea articolului 15 al Legii concurenţei nr.21/1996, transmisă cu adresa         nr.P.l.x 338 din 21 iunie 2004 şi înregistrată la Comisia pentru industrii şi servicii sub nr.23/112 din 22 iunie 2004.



În raport de obiectul şi conţinutul său, propunerea legislativă face parte din categoria legilor ordinare.


În conformitate cu prevederile art.75 alin.(1) din Constituţia României, Camera Deputaţilor este prima Cameră sesizată.




PREŞEDINTE,

István Antal 

Parlamentul  României

Camera  Deputaţilor

Comisia pentru industrii si servicii

                                                                     Bucureşti, 06.07.2004





                                                            Nr.23/112/2003

RAPORT

asupra propunerii legislative pentru modificarea 

articolului 15 al Legii concurenţei nr.21/1996



În conformitate cu prevederile art.89 din Regulamentul Camerei Deputaţilor, cu modificările şi completările intervenite prin Hotărârea Camerei Deputaţilor nr.23/2003, Comisia pentru industrii şi servicii a fost sesizată, spre dezbatere şi avizare, în fond, cu propunerea legislativă pentru modificarea articolului 15 al Legii concurenţei nr.21/1996, transmisă cu adresa nr.P.l.x 338 din 21 iunie 2004 şi înregistrată la comisie sub nr.23/112 din 22 iunie 2004.



Consiliul Legislativ, cu avizul nr.1010 din 11 iunie 2004, a avizat favorabil această iniţiativă legislativă, formulând observaţii de fond.



Guvernul, prin punctul său de vedere nr.2069 din 23 iunie 2004, nu susţine prezenta propunere legislativă.



Propunerea legislativă are ca obiect de reglementare modificarea articolului 15 din Legea concurenţei nr.21/1996 care se referă la pragul de minimis pentru ca o operaţiune de concentrare economică să fie supusă controlului autorităţii de concurenţă.

Membrii Comisiei pentru industrii şi servicii au examinat propunerea legislativă în şedinţa din 6 iulie 2004 şi au hotărât, în unanimitate, respingerea acestei propuneri legislative deoarece legislaţia în domeniu este armonizată deja cu acquis-ul comunitar prin legile adoptate în cursul acestui an de către Parlament. 



La lucrările comisiei au fost prezenţi 19 de deputaţi din totalul de 24 membri ai comisiei.



În raport de obiectul şi conţinutul său, propunerea legislativă face parte din categoria legilor ordinare.

PREŞEDINTE,

István Antal 

Expert,

Silvia Vlăsceanu

PAGE  
1

